**Likumprojekta „Grozījumi Mikrouzņēmumu nodokļa likumā” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | | | | | |
| 1. | Pamatojums | Likumprojekts „Grozījumi Mikrouzņēmumu nodokļa likumā” (turpmāk – likumprojekts) ir izstrādāts:   * pamatojoties uz Ministru kabineta 2012.gada 26.novembra rīkojuma Nr.555 (prot. Nr.65 27.§) par Koncepciju par mazo uzņēmumu nodokļa maksāšanas režīmu konsolidāciju un vienkāršošanu 1.punktu un 3.3.apakšpunktu, kurā Finanšu ministrijai ir uzdots sagatavot un finanšu ministram iesniegt noteiktā kārtībā Ministru kabinetā likumprojektu par grozījumiem Mikrouzņēmumu nodokļa likumā, iekļaujot to 2014.gada budžeta likumprojektu paketē; * izpildot Ministru Prezidenta 2012.gada 4.septembra rezolūcijā Nr.111-1/78 doto uzdevumu – Ēnu ekonomikas apkarošanas plānā doto uzstādījumu ietvaros Finanšu ministrijai kopīgi ar Labklājības ministriju un Tieslietu ministriju izvērtēt normatīvā regulējuma pamatotību attiecībā uz komersantu (arī biedrību vai nodibinājumu), kura pamatdarbības veids nav aizdevumu izsniegšana, iespējām sniegt aizdevumus tā īpašniekam, valdes loceklim, padomes loceklim, darbiniekiem vai minēto personu radiniekiem; * izpildot Ministru kabineta 2013.gada 13.augusta sēdes protokola Nr.44 175.§ 3.1.1.apakšpunkts. | | | | | | | | | | | | |
| 2. | Pašreizējā situācija un problēmas | *Likumprojekta 1. un 7.pants (Mikrouzņēmumu nodokļa likuma (turpmāk – likums) 1.panta 1.punkta „e”apakšpunkts, pārejas noteikumu 2.punkts)*  Praksē ir gadījumi, ka mikrouzņēmumu nodokļa maksātājs vienlaikus ir arī personālsabiedrības biedrs. Likumā „Par uzņēmumu ienākuma nodokli” un likumā „Par iedzīvotāju ienākuma nodokli” ir ietvertas normas, kas attiecas uz ienākuma no personālsabiedrības aplikšanu ar attiecīgo nodokli (apliekamā ienākuma noteikšana, nodokļa likme). Minētās normas neattiecas uz mikrouzņēmumu nodokļa maksātāju. Tādējādi, iesaistot personālsabiedrībā mikrouzņēmumu nodokļa maksātāju, kas ir izvēlējies maksāt atvieglotu nodokļu maksāšanas režīmu, pastāv nodokļu optimizācijas vai nemaksāšanas risks.  Statistika liecina, ka šobrīd mikrouzņēmumu nodokļa maksātāju skaits, kuri vienlaikus ir arī personālsabiedrības (komandītsabiedrības un pilnsabiedrības) biedri, nav liels, bet ir vērojama šī skaita pieauguma tendence. Mikrouzņēmumu nodokļa režīma ieviešanas mērķis ir stimulēt iedzīvotājus uzsākt uzņēmējdarbību, nevis pieredzējušu saimnieciskās darbības un komercdarbības veicēju iesaistīšana sarežģītās komerciālās struktūrās un nodokļu plānošanā.  Tādējādi var secināt, ka ir nepieciešama pretizvairīšanās normu iekļaušana likumā attiecībā uz mikrouzņēmumu nodokļa maksātāja dalību personālsabiedrībā, lai aizkavētu nodokļu optimizācijas shēmu plašāku izmantošanu, bet šādu normu ieviešana neskars ievērojamu skaitu nodokļa maksātāju.  .  *Likumprojekta 2. un 7.pants (likuma 2.panta septītā un astotā daļa, pārejas noteikumu 3.punkts)*  Pašreiz līdzās vispārējai iedzīvotāju ienākuma nodokļa maksāšanas kārtībai ir spēkā arī vienkāršotie nodokļu maksāšanas režīmi – patentmaksa, fiksētais ienākuma nodoklis un mikrouzņēmumu nodoklis, kas noteiktā kombinācijā var tikt izmantoti arī nodokļu nemaksāšanas un optimizācijas shēmu veidošanai.  Izmantojot vienkāršoto nodokļu režīmu skaita palielināšanos pēdējo gadu laikā, vērojama tendence, ka iedzīvotāju ienākuma nodokļa maksātāji izmanto aizlieguma neesamību normatīvajos aktos vienlaikus reģistrēties dažādos nodokļu maksātāju statusos (piemēram, saimnieciskās darbības veicējam kā iedzīvotāju ienākuma nodokļa maksātājam un kā mikrouzņēmumu nodokļa maksātājam). Tādējādi, lai arī Valsts ieņēmumu dienests (turpmāk – VID) cenšas vērtēt maksātāja darbību pēc ekonomiskās būtības, pastāv iespēja, ka nodokļa maksātājs daļu izdevumu, kas tam radušies kā mikrouzņēmumu nodokļa maksātājam, attiecina uz saimniecisko darbību, kas reģistrēta vispārējā kārtībā – atbilstoši likumā „Par iedzīvotāju ienākuma nodokli” noteiktajam.  Statistika liecina, ka šādu nodokļa maksātāju, kas reģistrējušies vienlaikus vairākos saimnieciskās darbības veicēju statusos, nav daudz: mikrouzņēmumu nodokļa maksātāju (fizisko personu), kas vienlaikus ir arī iedzīvotāju ienākuma nodokļa maksātāji no saimnieciskās darbības, 2012.gadā bija 102 maksātāji. Ir jāņem vērā, ka mikrouzņēmumu nodokļa režīms ir ieviests nesen, un tomēr šo dažu gadu laikā jau ir vērojama nepareiza izpratne par mikrouzņēmumu nodokļa ieviešanas mērķi - veicināt iedzīvotāju iesaistīšanos uzņēmējdarbībā, nevis pieredzējušu saimnieciskās darbības un komercdarbības veicēju ieņēmumu un izdevumu plānošana.  Tādējādi var secināt, ka ir nepieciešama nodokļu pretizvairīšanās normu iekļaušana likumā attiecībā uz vispārējiem nodokļu režīmiem un vienkāršotajiem nodokļu režīmiem, lai aizkavētu nodokļu optimizācijas shēmu plašāku izmantošanu, bet šādu normu ieviešana neskars ievērojamu skaitu nodokļa maksātāju.  *Likumprojekta 3. un 7.pants (likuma 2.1panta ceturtā daļa, pārejas noteikumu 4.punkts)*  Latvijā vērojama situācija, ka juridiskas personas un arī fiziskas personas (individuālie komersanti vai saimnieciskās darbības veicējas) izmanto aizdevumu sniegšanas juridisko formu, taču pēc ekonomiskās būtības šādā veidā izmaksā fiziskajām personām ienākumus. Par to liecina fakts, ka izsniegtie aizdevumi netiek atmaksāti, netiek piedzīti, dažkārt aizdevumu līgumos nav pat noteikti aizdevuma atmaksas termiņi. Minētie aizdevuma līgumi arī neparedz procentu maksājumu, kas būtībā nav savienojams ar komersanta mērķi – izdevīgi ieguldīt līdzekļus un gūt peļņu. Sastopami gadījumi, kad aizdevumus izsniedz kapitālsabiedrības ar negatīvu pašu kapitālu, tas nozīmē, ka būtībā kapitālsabiedrība pati pastāv tikai uz aizdotu līdzekļu pamata, taču, neraugoties uz to, pati vēl izsniedz aizdevumus.  Līdz ar to var secināt, ka faktiski tiek izmantotas nodokļu optimizācijas shēmas, lai izvairītos no nodokļu samaksas pilnā apmērā. Šādā veidā aizdevumi visbiežāk tiek sniegti kapitālsabiedrību dalībniekiem, padomes un valdes locekļiem, kā arī vadošajiem darbiniekiem. Pastāv risks, ka atsevišķos gadījumos aizdevumu veidā izmaksātās summas tiek izmantotas arī aplokšņu algu izmaksai. Pēc VID rīcībā esošās informācijas fizisko personu kopējie neatmaksātie aizņēmumi (kredīti) un citas parādsaistības komercsabiedrībām (t.sk., arī mikrouzņēmumiem), kuru pamatdarbības veids nav saistīts ar kredītu izsniegšanu, 2011.gadā bija aptuveni 354,5 milj. latu.  Ņemot vērā, ka aizdevumu sniegšana iepriekš aprakstītā shēmas veidā var notikt, izmantojot arī mikrouzņēmumus, nepieciešams veikt grozījumus likumā, lai novērstu šī nodokļu maksātāja statusa izmantošanu nodokļu optimizācijas shēmu veidošanā.  *Likumprojekta 3. un 7.pants (likuma 2.1panta piektā daļa, pārejas noteikumu 5.punkts)*  Praksē ir gadījumi, ka, izsniedzot skaidrās vai bezskaidrās naudas avansu preču vai pakalpojumu iegādei, komandējuma izdevumu segšanai, mikrouzņēmums nenosaka konkrētu šo naudas līdzekļu izlietošanas termiņu avansa norēķina personai. Tajā pat laikā minētajām personām netiek noteikta darba alga vai atlīdzība, tādējādi izvairoties no nodokļa nomaksas pilnā apmērā. Pēc ekonomiskās būtības skaidrās vai bezskaidrās naudas avanss tiek izsniegts, lai uzņēmums saimnieciskās darbības nodrošināšanai iegādātos preces vai pakalpojumus, kā arī segtu citus ar saimnieciskās darbības procesu saistītus izdevumus, piemēram, komandējumu izdevumus.  Lai novērstu minēto nodokļu nemaksāšanas risku, tika veikti attiecīgi grozījumi likumā „Par iedzīvotāju ienākuma nodokli”, kas stājās spēkā šā gada 1.janvārī.  Tādējādi, lai ierobežotu nodokļu plānošanu saimnieciskās darbības un komercdarbības veicējiem, kuri, izsniedzot skaidrās vai bezskaidrās naudas avansus un neliekot par tiem norēķināties, izvairās no mikrouzņēmumu nodokļa nomaksas pilnā apmērā, arī Mikrouzņēmumu nodokļa likumā nepieciešams ieviest atbilstošas pretizvairīšanās normas. ,.  *Likumprojekta 4.pants (likuma 3.panta pirmā un otrā daļa)*  Ministru kabineta 2012.gada 30.oktobra sēdē tika apstiprināts informatīvais ziņojums „Par elektroniskās algas nodokļa grāmatiņas ieviešanu”. Atbilstoši ziņojumā norādītajam algas nodokļa grāmatiņa turpmāk būs pieejama, izmantojot VID elektroniskās deklarēšanas sistēmu, un šo reģistru uzturēs VID. Tādējādi mikrouzņēmuma darbiniekam turpmāk nevajadzēs iesniegt mikrouzņēmumā algas nodokļa grāmatiņu, jo VID informācijas sistēmā būs dati par periodu, kurā mikrouzņēmuma darbinieks nevar piemērot likumā „Par iedzīvotāju ienākuma nodokli” noteiktos atvieglojumus par apgādājamajiem un ar iedzīvotāju ienākuma nodokli neapliekamo minimumu. Tādējādi vairs nav pamatota prasība mikrouzņēmuma darbiniekam iesniegt algas nodokļa grāmatiņu mikrouzņēmuma nodokļa maksātājam, jo nepieciešamā informācija tiks aktualizēta VID reģistrā.  *Likumprojekta 5. un 6.pants (likuma 4.panta 8.3daļa, 6.panta 2.1, 3.1 un 3.2daļa)*  Likumā ir noteikta mikrouzņēmumu nodokļa papildlikme, kas tiek piemērota mikrouzņēmuma apgrozījumam, kas pārsniedz 70 000 latu gadā, un mikrouzņēmuma darbinieku skaita pārsniegumam, ja mikrouzņēmumu darbinieku skaits ir lielāks par pieciem.  Atbilstoši ar Ministru kabineta 2012.gada 26.novembra rīkojumu Nr.555 apstiprinātajai Koncepcijai par mazo uzņēmumu nodokļa maksāšanas režīmu konsolidāciju un vienkāršošanu, lai nodrošinātu mikrouzņēmuma attīstību un stimulētu patiesā apgrozījuma un darbinieku skaita deklarēšanu, ir jāievieš normas, kas veicina mazo uzņēmumu, kuri piemēro mikrouzņēmumu nodokļa maksāšanas režīmu, izaugsmi un iekļaušanos vispārējā nodokļu maksāšanas sistēmā.  Statistika liecina, ka mikrouzņēmumu nodokļa maksātāju skaits, kuriem apgrozījums pārsniedz 70 000 latu, nav liels. Iespējams, ir mikrouzņēmumi, kas nenorāda patieso apgrozījumu, kas stabili pieaug, lai nepiemērotu mikrouzņēmumu nodokļa papildlikmi. Tādējādi stimulējošas normas ir nepieciešamas, lai netiktu piemērotas paaugstinātās likmes un tiktu sekmēta mikrouzņēmumu izaugsme.  *Likumprojekta 6.pants (likuma 6.panta piektā un sestā daļa)*  Atbilstoši ar Ministru kabineta 2012.gada 26.novembra rīkojumu Nr.555 apstiprinātajā Koncepcijā par mazo uzņēmumu nodokļa maksāšanas režīmu konsolidāciju un vienkāršošanu norādītajam, VID uzskaites sistēmā 2008.-2010.gadā ir reģistrēts ļoti liels saimnieciskās darbības veicēju un mazo uzņēmumu skaits (aptuveni 40%), kuru VID iesniegtajos pārskatos parādītā informācija liecina, ka tie faktiski neveic saimniecisko darbību. Šie maksātāji nestrādā ar apgrozījumu vai to apgrozījums ir niecīgs, attiecīgi nodoklis netiek maksāts vai tā apmērs ir ļoti mazs, taču nodokļu administrācijai jāveic zināms darbs ar šādiem maksātājiem – jānoskaidro pārskatu neiesniegšanas vai nodokļu nemaksāšanas iemesli, jāveic tālruņa zvani vai sarakste u.tml. Vienlaikus šāds maksātāju skaits, neveicot sīkāku analīzi, rada nepareizu priekšstatu par saimnieciskās darbības aktivitāti valstī.  Minētā tendence nav daudz uzlabojusies arī turpmākajos gados. 2011.gadā bez apgrozījuma 2 309 mikrouzņēmumi (13,5% no mikrouzņēmumu kopējā skaita), 2012.gadā – 3 613 mikrouzņēmumi (14,1 % no mikrouzņēmumu kopējā skaita). Ar nelielu gada apgrozījumu - līdz 350 latiem (t.i., apgrozījums, no kura nodoklis nepārsniedz 36 latus, jeb 50 *euro*) 2011.gadā strādāja aptuveni 1000 mikrouzņēmumu (5,8% no mikrouzņēmumu kopējā skaita), 2012.gadā – aptuveni 1 500 (6%).  Izvērtējot šo statistiku, jāņem vērā salīdzinoši neliels mikrouzņēmumu nodokļa maksātāju īpatsvars salīdzinājumā ar kopējo nodokļu administrācijā reģistrēto nodokļu maksātāju – saimnieciskās un komercdarbības veicēju skaitu. Līdz ar to nepieciešams risinājums, lai novērstu, ka VID reģistrēts liels nodokļu maksātāju skaits, kuru iesniegtie dati liecina, ka saimnieciskā darbība netiek veikta vai arī samaksātais nodoklis nesedz nodokļa administrēšanas izdevumus. | | | | | | | | | | | | |
| 3. | Saistītie politikas ietekmes novērtējumi un pētījumi | Likumprojekts šo jomu neskar. | | | | | | | | | | | | |
| 4. | Tiesiskā regulējuma mērķis un būtība | *Likumprojekta 1.panta 1.punkta „e”apakšpunkts, pārejas noteikumu 3.punkts*  Izstrādātas normas mērķis ir novērst nodokļu optimizācijas shēmu veidošanu, iesaistot mikrouzņēmumu nodokļa maksātāju personālsabiedrībā.  Likumprojekts paredz, ka fiziskā vai juridiskā persona, kura ir personālsabiedrības biedrs, nevar būt mikrouzņēmumu nodokļa maksātāja. Minētā norma stājas spēkā 2014.gada 1.jūlijā, paredzot pārejas periodu, kurā mikrouzņēmumu nodokļa maksātājam, kas ir personālsabiedrības biedrs, ir iespēja izstāties no personālsabiedrības.  Laika posmā, kamēr mikrouzņēmums vēl ir personālsabiedrības biedrs, uz mikrouzņēmumu attiecināmo personālsabiedrības peļņas daļu apliek ar mikrouzņēmumu nodokli, piemērojot likumā noteikto mikrouzņēmumu nodokļa papildlikmi 20% apmērā.  *Likumprojekta 2.panta septītā un astotā daļa, pārejas noteikumu 2.punkts*  Likumprojekts paredz ieviest nodokļu pretizvairīšanās normu, nodrošinot, ka nodokļa maksātājs, kas ir reģistrēts mikrouzņēmumu nodokļa maksātāja statusā, vienlaikus par ienākumiem no saimnieciskās darbības nevar maksāt iedzīvotāju ienākuma nodokli vai patentmaksu. Minētais nebūs attiecināms uz mikrouzņēmumu nodokļa maksātājiem, kas gūst pasīvās saimnieciskās darbības ienākumu (piemēram, izīrē nekustamo īpašumu) un piemēro šim ienākumam likuma „Par iedzīvotāju ienākuma nodokli” 11.panta divpadsmito daļu.  *Likumprojekta 2.1panta ceturtā daļa, pārejas noteikumu 4.punkts*  Izstrādātā regulējuma mērķis ir novērst situācijas, kad juridiskas personas un fiziskas personas (individuālie komersanti vai saimnieciskās darbības veicējas) izmanto aizdevumu sniegšanas juridisko formu, taču pēc ekonomiskās būtības šādā veidā izmaksā fiziskajām personām ienākumus.  Likumprojekts paredz, ka tad, ja mikrouzņēmums darbiniekam ir izsniedzis aizdevumu, kas saskaņā ar likumu „Par iedzīvotāju ienākuma nodokli” ir ienākumam pielīdzināms aizdevums, tas neietilpst mikrouzņēmuma darbinieka ienākumā un ir apliekams ar iedzīvotāju ienākuma nodokli saskaņā ar likumu „Par iedzīvotāju ienākuma nodokli”. Tādējādi arī mikrouzņēmumu izsniegto aizdevumu gadījumos tiks piemērotas iedzīvotāju ienākuma nodokli regulējošajā normatīvajā aktā iestrādātās pretizvairīšanās normas.  *Likumprojekta 2.1panta piektā daļa, pārejas noteikumu 5.punkts*  Izstrādātā regulējuma mērķis ir novērst situācijas, kad juridiskas personas un fiziskas personas (individuālie komersanti vai saimnieciskās darbības veicējas) izmanto avansa izsniegšanas juridisko formu, taču pēc ekonomiskās būtības šādā veidā izmaksā fiziskajām personām ienākumus.  Likumprojekts paredz, ka uz mikrouzņēmuma darbinieka vai mikrouzņēmuma īpašnieka ienākumu no mikrouzņēmuma attiecina arī izsniegto skaidrās vai bezskaidrās naudas avansu mikrouzņēmuma darbiniekam vai mikrouzņēmuma īpašniekam no mikrouzņēmuma, ja par to vai tā daļu nav veikts norēķins 90 dienu laikā pēc komandējuma vai darba brauciena beigām, bet pārējos gadījumos - 90 dienu laikā no skaidrās vai bezskaidrās naudas avansa izsniegšanas dienas. Šīs daļas izpratnē 90 dienu periodu skaita ar nākamo dienu pēc komandējuma vai darba brauciena beigām vai pēc skaidrās vai bezskaidrās naudas avansa izsniegšanas dienas. Minētos noteikumus nepiemēro, ja kopējā izsniegto skaidrās vai bezskaidrās naudas avansu atlikusī summa, kura ir avansa saņēmēja rīcībā, nepārsniedz valstī noteiktās minimālās mēneša darba algas apmēru.  Tādējādi mikrouzņēmumu izsniegto avansu gadījumos tiks piemērotas pretizvairīšanās normas. Likumprojektā paredzēts minēto normu piemērot, sākot ar 2014.gada 1.jūliju.  *Likumprojekta 3.panta pirmā un otrā daļa*  Mikrouzņēmuma darbiniekam, sākot ar 2014.gada 1.janvāri, nebūs jāiesniedz mikrouzņēmumu nodokļa maksātājam algas nodokļa grāmatiņa, jo informācija par periodu, kurā persona ir mikrouzņēmuma darbinieks, tiks fiksēta elektroniski VID informācijas sistēmā.  *Likumprojekta 4.panta 8.3daļa*  Izstrādātās normas mērķis ir mikrouzņēmuma stabilas izaugsmes gadījumā stimulēt tā iekļaušanos vispārējā nodokļu maksāšanas režīmā un novērst nodokļu optimizācijas risku, t.i., novērst iespēju nodokļu maksātājam īsā laika posmā pārmaiņus maksāt nodokļus vispārējā kārtībā un atvieglotajā nodokļu maksāšanas režīmā.  Likumprojekts paredz, ja mikrouzņēmumu nodokļa maksātājs piemēro likumā noteiktos atvieglojumus *(Likumprojekta 6.panta 2.1 un 3.1daļa)*, atkārtoti izvēlēties maksāt mikrouzņēmumu nodokli tas varēs ne agrāk kā pēc pieciem gadiem.  *Likumprojekta 6.panta 2.1,3.1 un 3.2daļa*  Izstrādāto normu mērķis ir atbalstīt komercdarbības attīstību un tālāku izaugsmi, stimulējot mikrouzņēmuma iekļaušanos vispārējā nodokļu maksāšanas režīmā.  Likumā ir paredzēts iestrādāt normu, kas ļauj nepiemērot mikrouzņēmumu nodokļa papildlikmi, ja nodokļa maksātājs pēdējo trīs taksācijas gadu laikā savos pārskatos uzrādījis stabilu apgrozījuma pieauguma tendenci. Lai objektīvi izvērtētu apgrozījuma pieaugumu, kā kritērijs tiek izmantots tāds rādītājs kā stabils procentuālais pieaugums salīdzinājumā ar iepriekšējo taksācijas periodu, kur pieaugums nepārsniedz 30% salīdzinājumā ar iepriekšējo taksācijas periodu. Šāds relatīvi liels maksimālais apgrozījuma pieauguma apmērs noteikts, ņemot vērā, ka mikrouzņēmumu apgrozījums ir salīdzinoši ļoti mazs un tāpēc tam iespējams strauji palielināties. Tā kā dažādu objektīvu faktoru ietekmē (piemēram, klimata ietekme tādās nozarēs kā lauksaimnieciskā ražošana, atsevišķs liels pasūtījums vai gluži pretēji – līgumu lauž u.c.) apgrozījums var svārstīties un kādu gadu pat samazināties salīdzinājumā ar iepriekšējo periodu, maksātājam ir jādod arī iespēja vērtēt apgrozījuma pieaugumu taksācijas gadā salīdzinājumā ar gadu, kas ir pirms pirmstaksācijas gada. Līdzīgi noteikumi ir paredzēti arī attiecībā uz darbinieku skaita palielināšanos mikrouzņēmumā, t.i., ja mikrouzņēmuma darbinieku skaits pēdējo trīs taksācijas gadu laikā ir pakāpeniski palielinājies, darbinieku skaita pārsnieguma gadījumā netiek piemērota mikrouzņēmumu nodokļa papildlikme.  Likumprojektā ir paredzēts noteikt mikrouzņēmumam tiesības nepiemērot mikrouzņēmumu nodokļa papildlikmes mikrouzņēmuma stabilas attīstības gadījumā, ja:  1) mikrouzņēmumu nodokļa maksātāja darbinieku skaits taksācijas gadā ir lielāks par pieciem un mikrouzņēmuma darbinieku skaits taksācijas gadā salīdzinājumā ar pirmstaksācijas gadu un pirmstaksācijas gadā salīdzinājumā ar gadu, kas ir pirms pirmstaksācijas gada, ir pieaudzis par vienu vai diviem darbiniekiem;  2) mikrouzņēmumu nodokļa maksātāja taksācijas gada apgrozījums ir pieaudzis salīdzinājumā ar pirmstaksācijas gada apgrozījumu vai tā gada apgrozījumu, kas ir pirms pirmstaksācijas gada, taču taksācijas gada apgrozījuma pieaugums pret pirmstaksācijas gada apgrozījumu vai tā gada apgrozījumu, kas ir pirms pirmstaksācijas gada, nepārsniedz 30%.  Likumprojektā paredzēts noteikt gan apgrozījuma summas, gan darbinieku skaita pārsnieguma maksimālo ierobežojumu, lai novērstu šī izaugsmes stimula ļaunprātīgu izmantošanu un iespējamo izvairīšanos no nodokļu nomaksas.  Tā kā mikrouzņēmuma taksācijas gada apgrozījums un galīgais darbinieku skaits mikrouzņēmumam ir zināms taksācijas gada beigās, likumprojekts paredz, ja mikrouzņēmumu nodokļa maksātājs par taksācijas gada pārskata ceturksni ir izvēlējies piemērot minētos atvieglojumus, jo prognozē, ka taksācijas periodā netiks pārsniegts tajā noteiktais ierobežojums, tas nepiemēro papildlikmi. Ja pēc tam kādā no nākamajiem taksācijas gada pārskata ceturkšņiem noteiktie ierobežojumi tiek pārsniegti, mikrouzņēmumu nodokļa maksātājs attiecīgi par nākamā taksācijas perioda ceturksni piemēro papildlikmi, kā arī precizē iepriekšējo taksācijas gada pārskata ceturkšņu deklarācijas, piemērojot papildlikmi.  *Likumprojekta 6.panta piektā un sestā daļa*  Likumprojekts paredz, ka mikrouzņēmumu nodokļa maksātājs ne vēlāk kā 15 dienu laikā no šajā likumā noteiktās deklarācijas par taksācijas gada ceturto ceturksni iesniegšanas dienas iemaksā budžetā mikrouzņēmumu nodokli 50 *euro* apmērā, ja taksācijas periodā (kalendāra gadā) mikrouzņēmumam nav bijis apgrozījums vai aprēķinātā mikrouzņēmumu nodokļa summa nepārsniedz 50 *euro*.  Šī norma netiek piemērota taksācijas gadā, kurā veikta saimnieciskās darbības (komercdarbības) reģistrācija. | | | | | | | | | | | | |
| 5. | Projekta izstrādē iesaistītās institūcijas | Likumprojekts šo jomu neskar. | | | | | | | | | | | | |
| 6. | Iemesli, kādēļ netika nodrošināta sabiedrības līdzdalība | Likumprojekts šo jomu neskar. | | | | | | | | | | | | |
| 7. | Cita informācija | Nav. | | | | | | | | | | | | |
| **II. Tiesību akta projekta ietekme uz sabiedrību** | | | | | | | | | | | | | | |
| 1. | Sabiedrības mērķgrupa | | | Mikrouzņēmumu nodokļa maksātāji, kas attīsta uzņēmējdarbību un uzrāda stabilus izaugsmes rādītājus. Aizdevēji un aizdevumu ņēmēji, kuri izmanto nodokļu optimizācijas shēmas, lai izvairītos no iedzīvotāju ienākuma nodokļa nomaksas. Mikrouzņēmumu nodokļa maksātāji, kas saimniecisko darbību neveic vai darbība tiek veikta, gūstot neregulārus un niecīgus ienākumus. Mikrouzņēmuma darbinieki. | | | | | | | | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Likumprojekts šo jomu neskar. | | | | | | | | | | |
| 3. | Tiesiskā regulējuma finansiālā ietekme | | | Likumprojekts šo jomu neskar. | | | | | | | | | | |
| 4. | Tiesiskā regulējuma nefinansiālā ietekme | | | Likumprojekts šo jomu neskar. | | | | | | | | | | |
| 5. | Administratīvās procedūras raksturojums | | | Likumprojekts šo jomu neskar. | | | | | | | | | | |
| 6. | Administratīvo izmaksu monetārs novērtējums | | | Likumprojekts šo jomu neskar. | | | | | | | | | | |
| 7. | Cita informācija | | | Nav. | | | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | | | | | |
| **Rādītāji** | | | **2013.** | | | | Turpmākie trīs gadi (tūkst. latu) | | | | | | | |
| **2014.** | | | **2015.** | | | **2016.** | |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | | Izmaiņas, salīdzinot ar kārtējo (n) gadu | | | Izmaiņas, salīdzinot ar kārtējo (n) gadu | | | Izmaiņas, salīdzinot ar kārtējo (n) gadu | |
| 1 | | | 2 | | 3 | | 4 | | | 5 | | | 6 | |
| 1. Budžeta ieņēmumi: | | | 0 | | 0 | |  | | |  | | |  | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 0 | | 0 | |  | | |  | | |  | |
| 1.2. valsts speciālais budžets | | | 0 | | 0 | | 0 | | | 0 | | | 0 | |
| 1.3. pašvaldību budžets | | | 0 | | 0 | |  | | |  | | |  | |
| 1. Budžeta izdevumi: | | | 0 | | 0 | |  | | |  | | |  | |
| 2.1. valsts pamatbudžets | | | 0 | | 0 | |  | | |  | | |  | |
| 2.2. valsts speciālais budžets | | | 0 | | 0 | | 0 | | | 0 | | | 0 | |
| 2.3. pašvaldību budžets | | | 0 | | 0 | | 0 | | |  | 0 | | 0 | |
| 1. Finansiālā ietekme: | | | 0 | | 0 | |  | | |  | | |  | |
| 3.1. valsts pamatbudžets | | | 0 | | 0 | | 0 | | |  | | |  | |
| 3.2. speciālais budžets | | | 0 | | 0 | | 0 | | | 0 | | | 0 | |
| 3.3. pašvaldību budžets | | | 0 | |  | 0 |  |  | |  | |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | X | | 0 | | 0 | | | 0 | | | 0 | |
| 1. Precizēta finansiālā ietekme: | | | X | | 0 | | 0 | | | 0 | | | 0 | |
| 5.1. valsts pamatbudžets | | | 0 | | 0 | | 0 | | | 0 | | | 0 | |
| 5.2. speciālais budžets | | | 0 | | 0 | | 0 | | | 0 | | | 0 | |
| 5.3. pašvaldību budžets | | | 0 | | 0 | | 0 | |  | 0 | | | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | |  | | | | | | | | | | | |
| 6.1. detalizēts ieņēmumu aprēķins | | | Likumprojekts šo jomu neskar. | | | | | | | | | | | |
| 6.2. detalizēts izdevumu aprēķins | | | Likumprojekta šo jomu neskar. | | | | | | | | | | | |
| 7. Cita informācija | | | Informācija par likumprojekta ietekmi uz valsts budžetu un pašvaldības budžetiem ir iekļauta likumprojekta „Grozījumi likumā „Par iedzīvotāju ienākuma nodokli”” anotācijas III sadaļā. | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | | | | | |
| 1. | Nepieciešamie saistītie tiesību aktu projekti | | Likumam „Grozījumi Mikrouzņēmumu nodokļa likumā” jāstājas spēkā vienlaikus ar likumu „Grozījumi likumā „Par iedzīvotāju ienākuma nodokli””, kurā iestrādātas attiecīgas normas, kas saistītas ar aizdevumu pielīdzināšanu ienākumam. Likuma „Grozījumi Mikrouzņēmumu nodokļa likumā” 3.pants (Mikrouzņēmumu nodokļa likuma 2.1panta ceturtā daļa) nevar stāties spēkā pirms Komerclikuma grozījumu spēkā stāšanās, kuros noteikta starpposma dividenžu (ārkārtas dividenžu) izmaksas kārtība.  Finanšu ministrijai (VID) līdz 2014.gada 31.janvārim jāveic grozījumi Ministru kabineta 2010.gada 31.augusta noteikumos Nr.819 „Noteikumi par mikrouzņēmumu nodokļa deklarāciju un tās aizpildīšanas kārtību” saistībā ar minimālo mikrouzņēmumu nodokļa maksājumu un iespēju nepiemērot mikrouzņēmumu nodokļa papildlikmi. | | | | | | | | | | | |
| 2. | Cita informācija | | Nav. | | | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | | | | | |
| Likumprojekts šo jomu neskar. | | | | | | | | | | | | | | |
| VI. Sabiedrības līdzdalība un šīs līdzdalības rezultāti | | | | | | | | | | | | | | |
| |  |  |  | | --- | --- | --- | | 1. | Sabiedrības informēšana par projekta izstrādes uzsākšanu | Saistībā ar komercdarbības un saimnieciskās darbības veicēju darbiniekiem izsniegtajiem aizdevumiem sabiedrību pārstāvošo ekspertu organizāciju (Latvijas Nodokļu konsultantu asociācija un Latvijas Grāmatvedības ārpakalpojumu asociācija) pārstāvji tika uzaicināti piedalīties sanāksmēs, kurās notika likumprojekta koncepcijas un redakciju izstrāde. | | 2. | Sabiedrības līdzdalība projekta izstrādē | Saistībā ar komercdarbības un saimnieciskās darbības veicēju darbiniekiem izsniegtajiem aizdevumiem likumprojekta izstrādes laikā notika konsultācijas ar Latvijas Nodokļu konsultantu asociāciju un Latvijas un Latvijas Grāmatvedības ārpakalpojumu asociāciju. | | 3. | Sabiedrības līdzdalības rezultāti | Saistībā ar komercdarbības un saimnieciskās darbības veicēju darbiniekiem izsniegtajiem aizdevumiem projekta apspriešanas procesā tika ņemta vērā daļa Latvijas Nodokļu konsultantu asociācijas un Latvijas Grāmatvedības ārpakalpojumu asociācijas pārstāvju ieteikumu.  Pieaicinātie pārstāvji norādīja, ka var konceptuāli atbalstīt likumprojektā ietverto regulējumu attiecībā uz aizdevumiem tikai tad, ja tie stājas spēkā vienlaikus ar Komerclikuma grozījumu spēkā stāšanos, kuros noteikta starpposma dividenžu (ārkārtas dividenžu) izmaksas kārtība. | | 4. | Saeimas un ekspertu līdzdalība | Likumprojekts šo jomu neskar. | | 5. | Cita informācija | Nav. | | | | | | | | | | | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas. | Valsts ieņēmumu dienests. |
| 2. | Projekta izpildes ietekme uz pārvaldes funkcijām. | Likumprojekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Likumprojekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Likumprojekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Likumprojekts šo jomu neskar. |
| 6. | Cita informācija | Nav. |

Finanšu ministrs A.Vilks

29.08.2013 15:40

3180

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu

nodaļas vecākā referente V.Zoldnere, 67095492

[Vanda.Zoldnere@fm.gov.lv](mailto:Vanda.Zoldnere@fm.gov.lv)